ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва –

**З А П И С Н И К**

Са 101. ванредне седнице Скупштине Друштва, одржане дана 27.09.2019. године, у пословним просторијама Друштва, Београд, Кнез Михаилова бр.6/II, у сали за састанке.

Седница је почела у 13,16 часова.

Директор Сектора за правне и опште послове и управљање људским ресурима, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 02.09.2019. године.

Седници су присуствовали пуномоћници следећих акционара:

Компанија Дунав осигурање а.д.о.- 75.126 гласова - пуномоћник Бојан Миладиновић,

Сава осигурање а.д.о.- 2.731 глас - пуномоћник Драган Новаковић.

Поред наведених пуномоћника акционара, седници су присуствовали и запослени у Друштву: Бојан Маричић, директор Сектора за правне и опште послове и управљање људским ресурсима, Зорана Пејчић, председник Извршног одбора, Татјана Комненић, члан Извршног одбора, Весна Катић, члан Извршног одбора, Ивана Медић и Милица Жарковић, асистенти Управе.

Затим је Бојан Маричић саопштиo податак да од укупно 81.083 гласа, седници Скупштине присуствују представници акционара који располажу са 77.857 гласова што представља 96,00% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара су били сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 77.857 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 101. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 101. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова - Бојан Маричић и Ивана Медић, а за вођење записника, Милица Жарковић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 100. редовне седнице Скупштине
3. Предлог Одлуке о избору друштва за ревизију финансијских извештаја за 2019. годину
4. Предлог Одлуке о накнади за обављање ревизије финансијских извештаја за 2019. годину
5. Разматрање Информације о резултатима пословања Друштва за период 01.01.2019. године до 30.06.2019. године
6. Разно

1. **Разматрање и усвајање Записника са 100. седнице Скупштине**

Пошто присутни акционари нису имали примедбе на предложени текст Записника са 100. седнице Скупштине, то је на основу чл. 29. Пословника о раду, са 77.857 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 100. седнице Скупштине одржане дана 25.04.2019. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Предлог Одлуке о избору друштва за ревизију финансијских извештаја за 2019. годину**

Известилац по овој тачки дневног био је Бојан Маричић који је присутне информисао са садржином предлога Одлуке о избору друштва за ревизију финансијских извештаја за 2019. годину.

Бојан Маричић је истакао да је Надзорни одбор Друштва утврдио предлог Одлуке за избор ревизора на који је Народна банка Србије дала сагласност. С обзиром на добијену сагласност, Скупштини Друштва је предложено да за обављање послова ревизије финансијских извештаја “Дунав Рe” а.д.о за 2019. годину, изабере душтво за ревизију „Deliotte“ д.о.о. из Београда.

Навео је да је Дунав Ре пре утврђивања предлога Одлуке од стране Надзорног одбора, затражио понуде од три друштва за ревизију која спадају у групу тзв. велике четворке,односно позив за понуду није достављен само PwC. Сходно томе, понуде су доставили: Deloitte, Ernst & Young и KPMG, а најповољнију понуду је дао Deloitte.

Нагласио је да је имајући у виду кредитни рејтинг Друштва, као и чињеницу да је делатност Друштва везана за иностранство и да извештаје ревизора доставља иностраним партнерима на енглеском језику, препоручује се је да ревизор буде управо из тзв. велике четворке.

На крају је истакао да је Друштво увек од стране Компаније Дунав осигурање добијало препоруку да има истог ревизора, међутим како је Компанија Дунав осигурање за ревизора изабрала BDO, предложили смо управи Компаније да нам омогући да Дунав Ре има једног од ревизора из тзв. велике четворке, а захваљујући разумевању управе Компаније и чињеници да то неће утицати на ревизију консолидованог извештаја, то нам је омогућено, па је предлог да и ове године ревизор буде „Deliotte“ д.о.о. из Београда.

По завршеном излагању Бојана Маричића, на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав-Ре” а.д.о. (пречишћен текст од 23.03.2016. године), а на прeдлог Надзорног одбора Друштва, Скупштина Друштва је са 77.857 гласова „за“, без гласова „против“ и „уздржаних“, донела следећу

О Д Л У К У

о избору друштва за ревизију

1. За обављање послова ревизије финансијских извештаја “Дунав Рe” а.д.о за 2019. годину, бира се друштво за ревизију „Deliotte“ д.о.о. из Београда, ул. Теразије бр. 8.
2. Са друштвом за ревизију из тачке 1.ове Одлуке, „Дунав Ре“ а.д.о. ће закључити уговор којим ће утврдити међусобна права и обавезе у вези са обављањем послова ревизије финансијских извештаја.
3. Ова Одлука ступа на снагу даном доношења

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је након разматрања добијене понуде и оцене стручности и независности у односу на Друштво, предложила Надзорном одбору кандидата за ревизију финансијских извештаја за 2019. годину.

Надзорни одбор Друштва је сходно члану 42. Статута утврдио предлог Одлуке којом је предложио да се за ревизора који ће обавити ревизију финансијских извештаја за 2019. годину, изабере друштво за ревизију „Deloitte“ д.о.о. из Београда.

Народна банка Србије је у складу са чланом 183. Закона о осигурању, Решењем Г. бр. 8150 од 17.09.2019. године, дала претходну сагласност на избор друштва за ревизију.

На основу напред наведеног донета је Одлука као у диспозитиву

1. **Предлог Одлуке о накнади за обављање ревизије финансијских извештаја за 2019. годину**

Известилац по овој тачки дневног био је Бојан Маричић који је присутне упознао са садржином Одлуке о накнади за обављање ревизије финансијских извештаја за 2019. годину.

Затим је на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав-Ре” а.д.о. (пречишћен текст од 23.03.2016. године), a на прeдлог Надзорног одбора Друштва, Скупштина са 77.857 гласова „за“, без гласова „против“ и „уздржаних“, донела следећу

О Д Л У К У

о накнади за обављање ревизије

1. За обављање послова ревизије финансијских извештаја “Дунав Рe” а.д.о., за 2019. годину, одређује се накнада у износу од 8.450,00 Евра у динарској противвредности, по средњем курсу Народне банке Србије на дан плаћања.
2. У износ накнаде из тачке 1. ове Одлуке није укључен порез на додату вредност од 20%, који ће бити плаћен од стране „Дунав Ре“ а.д.о.
3. Ова Одлука ступа на снагу даном доношења

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је приликом избора кандидата за ревизију финансијских извештаја за 2019. годину, предложила и висину накнаде за обављање ревизије финансијских извештаја за 2019. годину.

Имајући у виду да је према одредбама Закона о осигурању и Статута Друштва, одлучивање о накнади за обављање ревизије финансијских извештаја у надлежности Скупштине, донета је Одлука као у диспозитиву.

1. **Разматрање Информације о резултатима пословања Друштва за период 01.01.2019. године до 30.06.2019. године**

Известилац по овој тачки дневног реда била је Весна Катић која је присутне информисала са резултатима пословања Друштва за период од 01.01.2019. године до 30.06.2019. године.

Весна Катић је на почетку излагања истакла да бруто пословни резултат износи 259,66 милиона динара и да у односу на претходну годину бележи раст од 36,85%, а у односу на План бележи раст од 26,06%. Резултат из инвестиционе активности износи 61,39 милиона динара и бележи раст у односу на прошлу годину од 226,41%, а у односу на План бележи раст од 204,35%. Нагласила је да је разлог оволиког повећања резултата и инвестиционе активности непланирана наплата дивиденде по основу акција Аеродрома Београд. Нето пословни резултат је 242,63 милиона динара, док нето добитак износи 212,55 милиона динара што представља раст од 31,98% у односу на претходну годину, а у односу на План за 84% јер Друштво користи конзервативни приступ, па је зато толика разлика између Плана и остварења.

Када је реч о показатељима пословања, она је нагласила да је у посматраном периоду у односу на претходну годину настављен тренд позитивних показатеља профитабилности и ликвидности. Навела је и да су коефицијенти ликвидности наставили позитиван тренд. Адекватност капитала је изразито висока, капитал је од магрине солвентности већи 3,2 пута, док је Одлуком о адекватности капитала предвиђено да капитал мора бити већи од 1/3 маргине солвентности.

На крају излагања је истакла да је Друштво у трећем кварталу ове године обновило и побољшало кредитни рејтинг у односу на претходну годину и то финансијски кредитни рејтинг Друштва је побољшан са Б на Б+ , а кредитни рејтинг са ББ+ на БББ- са стабилним изгледима, тако да je Дунав Ре ушао у зону сигурних партнера што је веома значајно.

Потом је на основу члана 31. Статута Друштва за реосигурање Дунав Ре а.д.о. од 29.11.2006. године (пречишћен текст од 23.03.2016. године), Скупштина Друштва са 77.857 гласова „за“, без гласова „против“ и „уздржаних“, донела следећу

О Д Л У К У

1. Прихвата се Информација о пословању Друштва за реосигурање “Дунав Ре” а.д.о. у периоду од 01.01.2019. до 30.06.2019. године.
2. Oва Одлука ступа на снагу дном доношења.
3. **Разно**

Под тачком разно није било предлога за разматрање.

Седница је завршена у 13,29 часова.

Записник саставила Председник Скупштине

Милица Жарковић Бојан Миладиновић