Друштво за реосигурање „Дунав Ре“

Кнез Михаилова 6/II, Београд, Србија

www.dunavre.rs ; office@dunavre.rs

**Информација**

**о приходима чланова Управе**

**Друштва за реосигурање**

**„Дунав Ре“а.д.о.**

Београд, март 2020. године

# УВОД

Према члану 59. Закона о осигурању, управу акционарског друштва за осигурање/реосигурање чини Надзорни одбор и Извршни одбор.

У 2018. години управу Друштва за реосигурање чинили су:

* **Ана Ћетковић**, председник Надзорног одбора
* **Данијела Недељковић**, члан Надзорног одбора,
* **Гордана Милићевић**, члан Надзорног одбора
* **Зорана Пејчић**, председник Извршног одбора,
* **Татјана Комненић**, члан Извршног одбора
* **Весна Катић**, члан Извршног одбора

**2 ПРИХОДИ ЧЛАНОВА УПРАВЕ**

Одредбом члана 31. Статута Друштва од 29.11.2006. године (пречишћен текст од 23.03.2016. године) утврђено је да Скупштина одлучује о накнадама чланова Надзорног одбора, укључујући и стимулацију. У складу са својом надлежношћу, Скупштина Друштва је на 85. седници одржаној 19.02.2015. године донела Одлуку С.Д. бр. 4/85, којом је утврдила месечну накнаду за рад председника Надзорног одбора у нето износу од 60.000,00 динара и месечну накнаду за рад чланова Надзорног одбора у нето износу од 45.000,00 динара.

Чланом 32. Статута Друштва предвиђено је да се права, обавезе и одговорности председника и чланова Извршног одбора утврђују Уговором о раду закљученим са Надзорним одбором. У складу са тим Надзорни одбор је дана 11.07.2016. године закључио са Зораном Пејчић, председником Извршног одбора, Уговор о раду број 391, са Весном Катић, чланом Извршног одбора, Уговор о раду број 392 и са Татјаном Комненић, Уговор о раду број 393. Од тада Уговори о раду председника и чланова Извршног одбора нису мењани.

Имајући у виду да су чланови Извршног одбора запослени у Друштву и да зараду остварују у складу са Колективним уговором код послодавца и Правилником о унутрашњој организацији и основама систематизације послова, то је Надзорни одбор у 2018. години, сходно својим овлашћењима, а на основу исказаних резултата, донео 26.01.2018. године Одлуку НО бр. 3/22 и 19.07.2018. године Одлуку НО бр. 5/27, о утврђивању дела зараде остварене по основу радног учинка за чланове Извршног одбора. Другом Одлуком Надзорни одбор је одредио, почев од 01.08.2018. године, нову основицу за израчувавање дела зараде остварене по основу радног учинка за чланове Извршног одбора у износу од 8.000,00 динара, као и утврдио радни учинaк за чланове Извршног одбора од 100 % од основице.

Чланови Управе су у 2019. години остварили следеће приходе:

|  |  |  |  |  |  |
| --- | --- | --- | --- | --- | --- |
|  | **У П Р А В А** |  | **БРУТО**  **дин.** | **НЕТО**  **дин.** | **ПОРЕЗ И ДОПРИНОСИ** |

**EGL**

|  |  |  |  |  |  |
| --- | --- | --- | --- | --- | --- |
|  |  | ***НАДЗОРНИ ОДБОР у 2019.г.:*** | ***2.848.101,20*** | ***1.800.000,00*** | ***1.048.101,20*** |

**I**

|  |  |  |  |  |  |
| --- | --- | --- | --- | --- | --- |
|  |  | ***ИЗВРШНИ ОДБОР у 2019. г.:*** | ***15.707.978,32*** | ***11.374.147,10*** | ***4.333.831,22*** |

|  |  |  |  |  |  |
| --- | --- | --- | --- | --- | --- |
|  | ***УКУПНО*** |  | ***18.556.079,52*** | ***13.174.147,10*** | ***5.381.932,42*** |

Током 2019. године чланови Надзорног одбора и Извршног одбора нису имали других примања на терет Друштва, а Друштво у овом периоду, осим напред наведених Уговора о раду са председником и члановима Извршног одбора, није имало других закључених уговора с њима или с другим лицима повезаним с њима, а чија би последица била имовинска корист за ова лица.

**3 ПРЕДЛОГ ПРИХОДА ЧЛАНОВА УПРАВЕ ЗА НАРЕДНУ ГОДИНУ**

Предлогом Годишњег плана пословања за 2020. годину није планирано повећање ни зарада ни накнада члановима управе Дрштва. Предлог Надзорног одбора да и приходи чланова Управе у 2020. години остану на истом нивоу као у 2019. години.

|  |  |
| --- | --- |
| НО бр. 7-5/45  26. марта 2020. године  Београд | ПРЕДСЕДНИК  НАДЗОРНОГ ОДБОРА  Ана Ћетковић |