|  |  |
| --- | --- |
|  | Друштво за реосигурање „Дунав Ре“  Кнез Михаилова 6/II, Београд, Србија  www.dunavre.rs ; office@dunavre.rs |

**ИЗВЕШТАЈ О СПРОВОЂЕЊУ ПОЛИТИКЕ САОСИГУРАЊА И РЕОСИГУРАЊА ЗА ПЕРИОД ОД 01.01.2019. ДО 31.12.2019. ГОДИНЕ**

**Београд, март 2020. године**

Садржај

[1. Пословна политика Друштва у 2019. години 2](#_Toc33606257)

[2. Премија реосигурања 3](#_Toc33606258)

[2.1. Премија реосигурања по врстама реосигурања 5](#_Toc33606259)

[2.2. Премија реосигурања по територијама 8](#_Toc33606260)

[2.3. Премија реосигурања по групама цедената 10](#_Toc33606261)

[3. Ликвидиране штете реосигурања 11](#_Toc33606262)

[3.1. Ликвидиране штете реосигурања по врстама осигурања 12](#_Toc33606263)

[4. Резервисане пријављене штете реосигурања 14](#_Toc33606264)

[4.1. Резервисане пријављене штете реосигурања по врстама осигурања 15](#_Toc33606265)

[5. Техничке резерве 17](#_Toc33606266)

[6. Рацио штета и комбиновани рацио у самопридржају Друштва 19](#_Toc33606267)

1. **Пословна политика Друштва у 2019. години**

У 2019. години Друштво је радило у правцу реализације следећих основних циљева:


* Развој профитабилног портфеља реосигурања уз остваривање раста премије реосигурања;
* Повећању сарадње са цедентима кроз проширење покрића, формирање нових програма реосигуравајућег покрића и преузимање ризика нових цедената у земљи и иностранству;
* Територијално ширење портфеља уз континуирано смањење учешћа територије Републике Србије испод 50%;
* Реструктуирање портфеља Друштва у смислу континуираног смањења учешћа највећег цедента испод 30%.
* Развој реосигуравајућих покрића која пружају могућност обезбеђења квалитетних понуда цедентима у складу са захтевима тржишта;
* Повећање преузимања ризика у самопридржају уз превентивну заштиту сопствених капацитета;
* Обезбеђење квалитетне ретроцесије ризика изнад капацитета Друштва;
* Увођењу нових производа осигурања на тржишту уз комплетну подршку реосигуравача;
* Унапређењу спровођења постојећих уговора о реосигурању и подизању квалитета сарадње са цедентима;
* Константне едукације запослених у Друштву ради подизања нивоа стручних и оперативних знања у преузимању и спровођењу програма реосигурања.

1. **Премија реосигурања**

Премија реосигурања остварена у периоду 01.01.2019 – 31.12.2019. године износи 4.785.880 хиљада динара и већа је за 53,28% у односу на исти период претходне године, док је у односу на планирану вредност већа за 49,90%.

Премија ретроцесије у периоду 01.01.2019 – 31.12.2019. године износи 3.783.308 хиљада динара и већа је за 62,64% у односу на исти период претходне године, док је у односу на планирану вредност већа за 59,32%.

Премија реосигурања у самопридржају Друштва у периоду 01.01.2019 – 31.12.2019. године износи 1.002.572 хиљ. динара и већа је за 25,95% у односу на исти период претходне године, док је у односу на планирану вредност већа за 22,54%.



Раст премије реосигурања је резултат развоја постојећег портфеља, као и закључивања нових уговора о реосигурaњу како на домаћем тако и на међународном тржишту.


У 2019. години је закључено 35,39% више уговора о реосигурању у односу на исти период претходне године.

Од укупног броја уговора према типу покрића 75% су пропорционални, а 25% непропорционални уговори о реосигурању.



Ако посматрамо период 2015-2019. године, Друштво је користећи своје капацитете, углед и професионално искуство, обзиром да послује више од 40 година на домаћем и међународном тржишту реосигурања, остварило раст премије реосигурања од 79,81%, а раст премије у самопридржају за 137,79%.






* 1. **Премија реосигурања по врстама реосигурања**

Друштво је у периоду 01.01.2019. – 31.12.2019. године остварило премију реосигурања у неживотним осигурањима 4.652.118 хиљада динара, односно 97,21% и животним осигурањима 133.762 хиљаде динара, односно 2,79% од укупне премије реосигурања.

**Упоредни преглед премије реосигурања по врстама осигурања**



У структури премије реосигурања по врстама највеће учешће имају имовинске врсте осигурања односно врста 08 - осигурање имовине од пожара и других опасности и врста 09 - остала осигурања имовине са 63,94%, које су забележиле раст у односу на 2018. годину за 4,77%

У наставку је табеларни преглед премије реосигурања по врстама осигурања:




На следећим врстама осигурања је забележен најзначајнији раст премије реосигурања:

* врста осигурања 08 – oсигурање имовине од пожара и других опасности бележи раст од 25,07%,
* врста осигурања 09 – остала осигурања имовине бележи раст од 117,36%,
* врста осигурања 13 – осигурање од опште одговорности бележи раст од 73,19%.

Раст премије реосигурања је резултат развоја постојећег портфеља и уговарања нових реосигуравајућих покрића. Друштво је забележило раст премије реосигурања по свим врстама осигурања осим на врсти 04 - осигурање шинских возила где је забележен незнатни пад премије реосигурања.

**Преглед премије у самопридржају по врстама осигурања**



У структури премије реосигурања у самопридржају по врстама највеће учешће имају имовинске врсте осигурања односно врста 08 - осигурање имовине од пожара и других опасности и врста 09 - остала осигурања имовине са учешћем од 58,10%.

У наставку је табеларни преглед премије реосигурања у самопридржају Друштва по врстама осигурања:




На следећим врстама осигурања је забележен најзначајнији раст премије реосигурања у самопридржају Друштва:

* врста осигурања 03 – осигурање моторних возила бележи раст од 19,97%,
* врста осигурања 08 – oсигурање имовине од пожара и других опасности бележи раст од 19,55%,
* врста осигурања 09 – остала осигурања имовине бележи раст од 44,22%

Раст премије у самопридржају је резултат развоја постојећег портфеља цедената, као и уговарања нових реосигуравајућих покрића.

* 1. **Премија реосигурања по територијама**


**Премија реосигурања по територијама**

****

У 2019. години, са аспекта територијалног порекла, најзначајнији извор премије реосигурања је територија Републике Србије са 87,65% учешћа, затим следе територије бившe Југославије (регион EX YU) са учешћем од 6,84%, Европа са учешћем од 4,69%, Азија и Африка са учешћем од 0,83%.

Премија остварена на територији Републике Србије бележи раст у односу на исти период прошле године од 56,17% док премија остварена изван територије Републике Србије бележи раст од 35,49%.

**Упоредни преглед премије по територијама**

****


**Премија реосигурања у самопридржају по територијама**



У 2019. години, са аспекта територијалног порекла, најзначајнији извор премије реосигурања у самопридржају Друштва је територија Републике Србије са 48,15% учешћа, затим следе територије бившe Југославије (регион EX YU) са учешћем од 25,54%, Европа са учешћем од 22,37%, Азија и Африка са учешћем од 3,94%. У односу на исти период 2018. године забележен је пад учешћа премије реосигурања са територије Републике Србије за 4,25%. Имајући у виду да је један од стратешких циљева Друштва и повећање диверзификације портфеља, Друштво је у 2019. години у односу на исти период претходне године остварило повећање премије у самопридржају ван територије Републике Србије за 4,25%.

Остварена премија реосигурања у самопридржају на територији Републике Србије бележи раст од 15,73% у односу на исти период претходне године док остварена премија у самопридржају ван територије Републике Србије бележи раст од 37,19%.

**Упоредни преглед премије у самопридржају по територијама**



* 1. **Премија реосигурања по групама цедената**

**Премија реосигурања у самопридржају по групама цедената**



По свим групама цедената бележи се раст премије реосигурања у самопридржају у 2019. години.

Док Сава, Триглав и Croatia група бележе раст премије реосигурања у самопридржају у 2019. години за 26,65% у односну на исти период претходне године, Дунав група бележи раст премије реосигурања у самопридржају за свега 1,14%.


1. **Ликвидиране штете реосигурања**

Ликвидиране штете у периоду 01.01.2019 – 31.12.2019. године износе 970.771 хиљаду динара и веће су за 34,56% у односу на исти период претходне године, док су у односу на планиране вредности веће за 12,06%.

Ликвидиране штете из ретроцесије у периоду 01.01.2019 – 31.12.2019. године износe 468.486 хиљада динара и веће су за 22,94% у односу на исти период претходне године, док су у односу на планиране вредности веће за 14,39%.

Ликвидиране штете у самопридржају Друштва у периоду 01.01.2019 – 31.12.2019. године износе 502.285 хиљада динара и веће су за 47,56% у односу на исти период претходне године, док су у односу на планиране вредности веће за 9,98%.

Одступање остварених вредности у односу на планиране је пре свега због пријаве и решавања више нових великих штета по непропорционалним и пропорционалим уговорима о реосигурању.



* 1. **Ликвидиране штете реосигурања по врстама осигурања**

У наставку је табеларни преглед ликвидираних штета реосигурања:



Најзначајнији раст ликвидираних штета реосигурања забележен је на следећим врстама:

* врста осигурања 05 – осигурање ваздухоплова бележи раст од 792,73%,
* врста осигурања 09 – остала осигурања имовине бележи раст од 141,90%,
* врста осигурања 16 – осигурање финансијских губитака бележи раст од 358,27%,

Раст ликвидираних штета реосигурања је резултат већег обима решених штета по пропорционалним и непропорционалним уговорима о реосигурању.

Најзначајнији пад ликвидираних штета реосигурања забележен је на следећим врстама:

* врста осигурања 10 – осигурање од одговорности због употребе моторних возила бележи пад од 26,33%.

Пад ликвидираних штета реосигурања је резултат већег обима решених штета по непропорционалним уговорима о реосигурању у 2018. години.

**Ликвидиране штете реосигурања у самопридржају**

У наставку је табеларни преглед ликвидираних штета реосигурања у самопридржају Друштва:



Најзначајнији раст ликвидираних штета реосигурања у самопридржају је забележен на следећим врстама:

* рста осигурања 03 – осигурање моторних возила бележи раст од 25,57%,
* врста осигурања 09 – остала осигурања имовине бележи раст од 364,24%
* врста осигурања 10 – осигурање од одговорности због употребе моторних возила бележи раст од 43,03%.


Раст ликвидираних штета реосигурања у самопридржају Друштва је резултат већег обима решених штета по пропорционалним и непропорционалним уговорима о реосигурању.

1. **Резервисане пријављене штете реосигурања**

Резервисане пријављене штете реосигурања на дан 31.12.2019. године износе 1.507.894 хиљаде динара и веће су за 11,36% у односу на исти период претходне године, док су у односу на планиране вредности мање за 16,78%.


Резервисане пријављене штете реосигурања из ретроцесије на дан 31.12.2019. године износе 901.941 хиљаду динара и веће су за 11,48% у односу на исти период претходне године, док су у односу на планиране вредности мање за 10,27%.

Резервисане пријављене штете у самопридржају Друштва на дан 31.12.2019. године износе 605.953 хиљаде динара и веће су за 11,17% у односу на исти период претходне године, док су у односу на планиране вредности веће за 28,03%.



* 1. **Резервисане пријављене штете реосигурања по врстама осигурања**

У наставку је табеларни преглед резервисаних пријављених штета по врстама осигурања:



Најзначајнији раст резервисаних пријављених штета реосигурања на дан 31.12.2019. године у односу на исти период претходне године забележен је на следећим врстама:

* врста осигурања 07 – осигурање робе у превозу бележи раст од 14,64%,
* врста осигурања 08 – осигурање имовине од пожара и других опасности бележи раст од 15,40%,
* врста осигурања 13 – осигурање од опште одговорности бележи раст од 3.926,38%,


Раст резервисаних пријављених штета реосигурања је резултат пријаве више нових великих штета по пропорционалним и непропорционалним уговорима о реосигурању.

Најзначајнији пад резервисаних пријављених штета реосигурања на дан 31.12.2019. године у односу на исти период претходне године забележен је на следећим врстама:

* врста осигурања 09 – остала осигурања имовине бележи пад од 31,69%,
* врста осигурања 10 – осигурање од одговорности због употребе моторних возила бележи пад од 20,65%,
* врста осигурања 16 – осигурање финасијских губитака бележи пад од 98,98%.

Пад резервисаних пријављених штета реосигурања је резултат решавања штета по пропорционалним и непропорционалним уговорима о реосигурању.

**Резервисане пријављене штете у самопридржају**

****

Најзначајнији раст резервисаних пријављених штета реосигурања у самопридржају Друштва на дан 31.12.2019. године у односу на исти период претходне забележен је на следећим врстама:

* врста осигурања 08 – осигурање имовине од пожара и других опасности бележи раст од 15,32%,

Раст резервисаних пријављених штета реосигурања у самопридржају је резултат промене резервисаног износа једне штете по уговору о ексцедентном реосигурању имовинских ризика и пријаве нових штета по пропорционалним и непропорционалним уговорима о реосигурању.

Најзначајнији пад резервисаних пријављених штета реосигурања у самопридржају на дан 31.12.2019 године забележен је на следећим врстама:

* врста осигурања 10 – осигурање од одговорности због употребе моторних возила бележи пад од 15,07%.

Пад резервисаних пријављених штета реосигурања у самопридржају је резултат решавања штета по непропорционалним уговорима о реосигурању.


1. **Техничке резерве**

**Техничке резерве**

Техничке резерве Друштва на дан 31.12.2019. године износе 3.102.973 хиљаде динара и бележе раст од 29,33%у односу на 31.12.2018. године.



**Упоредни преглед техничких резерви на дан 31.12.2018. и 31.12.2019 године**


****

**Техничке резерве у самопридржају**

Техничке резерве у самопридржају Друштва на дан 31.12.2019. године износе 910.266 хиљада динара и бележе раст од 15,31%у односу на 31.12.2018. године.



**Упоредни преглед техничких резерви у самопридржају на дан 31.12.2018. и 31.12.2019 године**

****

Раст техничких резерви у самопридржају Друштва бележи се код:

* укупно резервисаних штета у самопридржају Друштва (12,64%),
* преносне премије реосигурања (40,30%),
* резерви за изравнање ризика (12,20%),
* резерви за неистекле ризике (173,02%),
* математичке резерве (0,56%).

Раст преносне премије реосигурања је пре свега резултат уговарња нових факултативних уговора о реосигурању у другој половини 2019. године.

1. **Рацио штета и комбиновани рацио у самопридржају Друштва**

Рацио штета у самопридржају Друштва износи 62,46%, рацио трошкова је 22,21%, тако да је комбиновани рацио у самопридржају 84,67%.

Рацио штета у 2019. години у односу на исти извештајни период виши је за 10,84%., док је рацио трошкова је нижи за 4,17%, што је заједно довело до раста комбинованог рација за 6,67%.



Члан Извршног одбора

Татјана Комненић