ПОСЛОВНА СТРАТЕГИЈА

Друштва за реосигурање ДУНАВ-РЕ а.д.о.

Период од 2021.-2023. године

**САДРЖАЈ:**

[**1. УВОД 3**](#_Toc34984507)

[**2. ОПШТЕ ИНФОРМАЦИЈЕ О ДРУШТВУ 3**](#_Toc34984508)

[**3. ПОСЛОВНА СТРАТЕГИЈА ЗА ПЕРИОД 2021.-2023. ГОДИНЕ 6**](#_Toc34984509)

# **УВОД**

Стратегија у смислу овог документа даје правац раста и развоја Друштва за реосигурање Дунав Ре како на домаћем тако и на међународном тржишту у периоду 2021.- 2023. године. Базирана је на рационалном реаговању на догађаје у средини у којој Друштво послује пратећи тржишне трендове, и не захтева промену организационе структуре.

Стратегија је урађена на основу претходно разматраних пројектованих резултата добијених израдом:

1. Стратегијске анализе
2. Стратегијског избора
3. Стратегијске имплементације.

Стратегијском анализом посматра се и обрађује опште и конкурентско окружење и сагледавају ресурсне могућности Друштва и снагу његових акционара.

Стратегијски избор подразумева идентификовање, опис и оцену стратегијских опција као и сам избор најповољнијих.

Стратешка имплементација подразумева стварање услова за превођење најповољнијих стратешких опција у план активности.

# **ОПШТЕ ИНФОРМАЦИЈЕ О ДРУШТВУ**

Акционарско друштво за реосигурање „Дунав Ре“ (у даљем тексту Друштво) регистровано је у Агенцији за регистрацију привредних субјеката под бројем 43206 дана 22.07.2005. године као акционарско друштво за послове реосигурања.

Седиште Друштва је Кнез Михаилова 6, Београд.

Друштво је основано 01.07.1977. године под називом Заједница реосигурања „Дунав Ре“.

Шифра делатности је 6520

Матични број је 07046901

Порески идентификациони број је 100001327

Лице овлашћено за заступање је председник Извршног одбора Зорана Пејчић.

Органи управљања Друштва

* Скупштина,
* Надзорни одбор,
* Извршни одбор,

Чланови Надзорног одбора

* Ана Ћетковић (Компанија Дунав осигурање), председник
* Гордана Милићевић (Сава осигурање), члан.
* Данијела Недељковић (Компанија Дунав осигурање), члан

Чланови Извршног одбора

* Зорана Пејчић
* Весна Катић
* Татјана Комненић

Унутрашња организација и управљање уређени су Статутом Друштва и другим општима актима.

**Акционари**

Већински власник друштва је Компанија Дунав осигурање са 92,65% учешћа у акцијском капиталу и 88,41% у укупном основном капиталу.

Друштво није вршило откуп сопствених акција.

**Тржишна капитализација**

Основни и остали капитал Друштва износи 768.246 хиљада динара. Од тога се 94,99% односи на акцијски капитал, 4,56% на друштвени капитал и 0,45% на остали капитал.

Цена акције на дан 31.12.2019. године износи 13.589,00 динара, а номинална 9.000,00 динара.

|  |  |
| --- | --- |
| Берзански показатељи | |
| Тржишна капитализација | 1.101.836.887,00 динара |
| ЕПС | 2.654,80 динара |
| Р/Е | 7,16 |
| П/B | 0,97 |

|  |  |  |
| --- | --- | --- |
| АМ БЕСТ | финансијски | кредитни |
| Рејтинг | B+/добар | BBB-/ стабилни изгледи |
| Датум | 25.7.2019. | 25.07.2019. |

**Визија Друштва**

* Водећа позиција на домаћем тржишту
* Активна улога на иностраном тржишту реосигурања
* Партнерство са цедентима и реосигуравачима
* Уважавање потреба и мишљења кијената
* Континуирано побољшање услуга

**Мисија Друштва**

Као препознатљив и поуздан партнер „Дунав Ре“ тежи успостављању европских стандарда пословања и пружању најквалитетније услуге реосигурања на домаћем и иностраном тржишту кроз пружање услуге реосигурања на домаћем и иностраном тржишту, кроз пружање конкретних решења за задовољење специфичних потреба цедената. У раду комбинујемо искуство стечено на глобалном тржишту, локално знање и доказану поузданост за решавање проблема са којима се суочавају наши клијенти у свом пословању.

**Функција реосигурања**

Друштво успешно обавља функцију реосигуравајуће заштите својих цедената, партнера и сопственог капитала кроз:

* Уважавање општих економских начела;
* Уважавање начела струке реосигурања;
* Благовремено идентификовање и процену преузетих ризика осигурања;
* Реосигуравајућу заштиту преузетог портфеља;
* Сигурно и профитабилно улагање средстава реосигурања;
* Управљање ризицима у циљу заштите дугорочне сигурности, стабилности пословања и текућег сервисирања преузетих обавеза ;
* Cпровођење интерних контрола усмерених на очување интегритета и имовине, спречавање и откривање оперативних грешака, тачно и благовремено рачуноводствено евидентирање сваке пословне промене и састављање финансијских извештаја који ће објективно и поуздано приказати финансијски положај Друштва.

**Кадрови**

На дан 31.12.2019. године број запослених у Друштву је износио 39 са следећом квалификационом структуром:

|  |  |
| --- | --- |
| Степен стручне спреме | Број запослених |
| 31.12.2019 |
| Висока стручна спрема | 22 |
| Виша стручна спрема | 7 |
| Средња стручна спрема | 10 |
| Укупно | 39 |
| Просечан број запослених | 39 |

# **ПОСЛОВНА СТРАТЕГИЈА ЗА ПЕРИОД 2021.-2023. ГОДИНЕ**

* 1. **МАКРОЕКОНОМСКИ ОКВИР ЗА ПЕРИОД ОД 2020. ДО 2022. ГОДИНЕ**
     1. **Глобална економија**

Глобална економска активност је успорила, будући да је за 2019. годину раст ревидиран наниже на 3,0%, што је најнижи раст још од глобалне економске кризе. Оваква кретања последица су растућих трговинских баријера, изражених неизвесности у трговини и геополитици, појединачних фактора који стварају макроекономске нестабилности и структурних фактора попут ниског раста продуктивности и старења становништва у развијеним земљама. Узроци споријег раста могу се потражити и у наглом и широко распрострањеном успоравању прерађивачке индустрије, нарочито производње аутомобила, као и нижим инвестицијама и мањом тражњом за капиталним добрима услед наметнутих трговинских тарифа. Са друге стране, подстицају глобалног раста допринео је раст сектора услуга, који је очувао тржиште радне снаге и раст зарада. Битно је истаћи да је низак глобални раст регистрован током значајно релаксиране монетарне политике како у развијеним земљама, тако и у земљама у успону. Одсуство инфлаторних притисака је приморало централне банке земаља да делују превентивно како би смањиле ризике који би утицали на раст, што је довело до повољних финансијских услова. Раст у земљама у развоју остаје снажан али неједнако расподељен, будући да економије које извозе природне ресурсе могу очекивати нижи раст. Нагла смањења пројекција раста у земљама БРИКС-а и азијским тржиштима као и нестабилна геополитичка ситуација су такође неки од фактора који би могли довести до поремећаја пројектованог раста.

|  |  |  |  |  |
| --- | --- | --- | --- | --- |
| Међународно окружење – макроекономски показатељи | | | | |
|  | 2019 | 2020 | 2021 | 2022 |
| Реални раст бруто домаћег производа1, % | | | | |
| Свет укупно | 3,0 | 3,4 | 3,6 | 3,6 |
| Развијене економије | 1,7 | 1,7 | 1,6 | 1,6 |
| САД | 2,4 | 2,1 | 1,7 | 1,6 |
| Еврозона | 1,2 | 1,4 | 1,4 | 1,4 |
| Земље у успону | 3,9 | 4,6 | 4,8 | 4,8 |
| Кина | 6,1 | 5,8 | 5,9 | 5,7 |
| Русија | 1,1 | 1,9 | 2,0 | 2,0 |
| Раст светске трговине, % | 1,1 | 3,2 | 3,8 | 3,8 |
| Стопа незапослености, % | | | | |
| Еврозона | 7,7 | 7,5 | 7,3 | 7,3 |
| САД | 3,7 | 3,5 | 3,5 | 3,6 |
| Потрошачке цене, просек периода, % | | | | |
| Еврозона | 1,2 | 1,4 | 1,5 | 1,7 |
| Развијене економије | 1,5 | 1,8 | 1,8 | 1,9 |
| Земље у успону | 4,7 | 4,8 | 4,5 | 4,4 |
|  |  |  |  |  |
| Девизни курс, евро/долар, крај периода | 1,1 | 1,1 | – | – |
| Цене житарица, у доларима, годишње промене2 | -4,3 | 1,0 | 4,6 | 1,4 |
| Цене метала, у доларима, годишње промене3 | 4,3 | -6,2 | 0,8 | 0,9 |
| Цена руде гвожђа, у доларима4 | 93,9 | 76,4 | 76,4 | 76,4 |
| Цене нафте, у доларима, годишње промене, % | -9,6 | -6,2 | -4,6 | -1,3 |
| Извор: ММФ, World Economic Outlook, октобар 2019. |  |  |  |  |

* + 1. **Привредни амбијент Републике Србије**

Током 2019. године настављено је побољшање макроекономских перформанси српске привреде. Овај процес потврђен је интензивираним приливом страних директних инвестиција који је достигао рекордни ниво, посматрано у периоду од 2007. за који постоје упоредиви подаци. Остварена побољшања препозната су и од стране рејтинг агенција што је Србији у септембру донело ББ+ кредитни рејтинг, као непобитно признање успешности спроведених мера.

|  |  |  |  |
| --- | --- | --- | --- |
|  | Standard and Poor’s | Fitch Ratings | Moody’s Investors Service |
| Рејтинг | BB+ / позитивни изгледи | BB+ / стабилни изгледи | Bа3 / позитивни изгледи |
| Датум | 03.12.2019. | 27.09.2019. | 06.09.2019. |
| Активност | повећан рејтинг | повећан рејтинг | потврђен рејтинг |

Према Извештају Министарства финансија Републике Србије из децембра 2019. године у трећем кварталу 2019. године, према подацима Републичког завода за статистику, остварен је међугодишњи раст БДП-а од 4,8%. Посматрано са производне стране раст је вођен грађевинарством, док су увоз робе и инвестиције водеће компоненте раста на расходној страни.

Побољшање конкурентске позиције привреде и стабилно растући прилив страних директних инвестиција, пре свега извозно оријентисане компаније резултирали су значајним растом извоза и обима спољно трговинске размене. Извоз робе за период јануар – новембар износио је 16.183,6 милиона евра.

Укупна вредност првих 15 извозника на крају 2019. године износила је 4,3 милијарде евра.

У првих десет месеци остварен је, на нивоу опште државе фискални суфицит у износу од 46,4 милијарде динара, као и примарни фискални суфицит у износу од 151,7 милијарди динара.


Девизне резерве Народне банке Србије у октобру су износиле 13,465 милијарди евра, и биле су довољне за покривеност око седам месеци увоза робе и услуга.

Јавни дуг централне државе је на крају октобра износио 24,521 милијарди евра, односно 54,4% БДП.

Укупан спољни дуг на крају трећег квартала 2019. године је износио 63,8% БДП-а и у поређењу са крајем претходне године повећан је за 1.804,2 милијарде eвра.

Извор: Републички завод за статистику

Фискална стабилност је очувана, а планирани дефицит ће обезбедити даље смањење учешћа јавног дуга у БДП. Инфлација се током 2019. године кретала на ниском нивоу, углавном у оквирима постављеног коридора Народне банке Србије (НБС). Девизно тржиште је стабилно, без прекомерних краткорочних осцилација. Остварена је стопа раста од 3,5%.



Извор: Народна банка Србије

У ревидираној макроекономској стратегији из октобра 2019. године Министарство финансија је на на основу актуелних економских показатеља и изгледа за Републику Србију и међународно окружење, као и на основу процене ефеката планираних мера економске политике дала пројекцију основних макроекономских показатеља Републике Србије. У обзир су узети и успостављена фискална стабилност и трендна кретања реалног сектора, ојачана екстерна позиција земље и растући број страних директних инвестиција. Поред тога, започете реформе и планирана системска унапређења привредног амбијента идентификована су као извори могућег додатног раста. У супротном смеру су узете у обзир потенцијалне неизвесности креиране турбуленцијама на међународном тржишту роба и капитала.

|  |  |  |  |  |  |
| --- | --- | --- | --- | --- | --- |
| Пројекција основних макроекономских показатеља Републике Србије | | | | | |
|  | Процена |  | Пројекције | | |
|  | 2019 |  | 2020 | 2021 | 2022 |
| БДП, млрд динара (текуће цене) | 5.417 |  | 5.827 | 6.264 | 6.740 |
| Реални раст БДП, % | 3,5 |  | 4,0 | 4,0 | 4,0 |
| Дефлатор БДП, % | 3,3 |  | 3,4 | 3,4 | 3,5 |
| Реални раст појединих компоненти БДП, % | | | | | |
| Лична потрошња | 3,5 |  | 3,9 | 3,6 | 3,7 |
| Државна потрошња | 4,1 |  | 1,5 | 1,3 | 0,4 |
| Бруто инвестиције у основне фондове | 8,8 |  | 6,4 | 5,4 | 5,7 |
| Извоз робе и услуга | 8,6 |  | 8,1 | 8,4 | 8,4 |
| Увоз робе и услуга | 9,6 |  | 7,4 | 7,1 | 7,2 |
| Салдо робе и услуга, у ЕУР, % БДП | -10,3 |  | -9,6 | -8,9 | -8,2 |
| Салдо текућег рачуна, у ЕУР, % БДП | -5,9 |  | -5,3 | -5,2 | -4,7 |
| Инфлација, просек периода, % | 1,9 |  | 2,0 | 2,2 | 2,5 |
| Извор: Министарство финансија |  |  |  |  |  |

* + 1. **Tржиште осигурања**


**Међународно тржиште**

Глобална премија осигурања за 2018. годину је достигла износ од 5.193 милијарде долара, консолидовани износ премије за 2019. годину још увек није расположив али се очекује остварење предвиђеног раста од 3% у реалном износу, а што је изнад десетогодишњег просека који износи 2%. У 2019. години тржишта у развоју (еmerging markets) остају водећа у глобалном расту премије осигурања, а на првом месту међу њима је као и у 2018. години тржиште Кине.

Кључне информације о развоју премије неживотних осигурања су:

* Очекивани раст глобалне премије неживотног осигурања износи око 3%
* Након значајног раста премије у Сједињеним Америчким Државама у 2018. години, узрокованим штетама од природних катастрофа, наставља се стабилан развој премије у складу за забележеним петогодишњим просеком.
* Азијска тржишта у развоју су и даље лидери са стопом раста око 7%.
* У земљама западне Европе наставља се умерен развој премије, док је забележен раст у земљама Латинске Америке вођен економским опоравком Бразила.


**Глобални раст премије неживотних осигурања**

****

Кључне информације о развоју премије животних осигурања су:

* Процењује се да ће укупна премија животног и здравственог осигурања реално порасти за око 2,5%.
* Премије животних осигурања развијених тржишта ће остати стабилне са доминантним учешћем Сједињених Америчких Држава и Канаде.
* И у сегменту животних осигурања лидери глобалног раста премије су тржишта у развоју (emerging markets) где се очекује раст од 7-8%.
* Очекује се да ће Кина допринети скоро половини раста укупне премије животног осигурања.

**Глобални раст премије животних и здравственог осигурања**

****

**Катастрофалне штете**

Према објављеним проценама, укупне економске штете настале као последица природних катастрофа у 2019. години износе 232 милијарде долара, што је мање од нивоа штета насталих у 2016, 2017. и 2018. години и 3% мање од просека штeта насталих у 21. веку.



Укупне осигуране штете за 2019. годину се процењују на 71 милијарду долара и значајно су ниже од забележених 157 милијарди долара у 2017. години и 100 милијарди долара у 2018. години.


Од укупног процењеног износа економске штете у 2019. години осигурано је свега око 30%, а што је последица дешавања катастрофалних догађаја у земљама као што су Кина, Индија и Иран где је учешће премије осигурања у БДП и даље на ниском нивоу.

Као и у 2018. години, највеће учешће у осигураним штетама имају Сједињене Америчке Државе од око 51%. По први пут на листи највећих осигураних штета су две штете настале као последица катастрофалних догађаја у Јапану, тајфуна Hagibis и Faxai.

**Тржиште Републике Србије**

* Према извештају Народне банке Србије, из упоредних показатеља за трећи квартал 2019. године и истог периода 2018. године издвајају се следеће промене:
* На тржишту Србије пословало је 20 друштава за осигурање што је један број мање у поређењу са истим периодом претходне године. Искључиво пословима осигурања бави се 16 друштава, а пословима реосигурања 4 друштва.
* Укупна премија износи 79 милијарди динара (672 мил. евра) што је раст од 5,9% у односу на исти период прошле године.
* Структура премије осигурања према врстама осигурања је слична структури у истом периоду 2018. године. Учешће неживотних осигурања у структури премије износило је 77,6%, а учешће животних осигурања 22,4%, при чему је премија неживотних осигурања порасла за 6,3%, а премија животних осигурања за 4,5% у односу на исти период претходне године.

**Преглед премије осигурања по врстама осигурања**

****

Извор: Народна банка Србије

* Билансна сума друштава износи 292,8 милијарде динара што представља раст од 14,0%, у односу на исти период претходне године.
* Укупни капитал износи 57,8 милијарди динара што представља раст од 8,9%, у односу на исти период претходне године.
* Техничке резерве износе 201,1 милијарду динара и повећане су за 14,4% у односу на исти период претходне године.
* На нивоу свих друштава за осигурање која се баве неживотним осигурањима основни показатељ адекватности капитала (однос расположиве и захтеване маргине солвентности) износио је 213,8% до код друштава која се баве претежно животним осигурањима 252,5%.
* Код друштава за осигурање која се баве неживотним осигурањима вредност комбинованог рација је смањена на 83,5% са 87,9%, колико је износио у истом периоду прошле године.

Имајући у виду тренд развоја тржишта остварен са трећим кварталом 2019. године и побољшање основних економских показатеља Републике Србије може се очекивати раст од око 6% за 2019. годину поређено са 2018. годином.

* 1. **Реализација стратегијских циљева у претходном периоду**

У периоду 2017-2020. године, Друштво је остварило постављене циљеве.

* Друштво је, у складу са постављеним циљем перманентне припреме за усклађивање са регулативом Solvency II, у претходном периоду  спровело прву и другу квантитативну студију утицаја захтева солвентности 2 на сектор осигурања у Републици Србији (QIS 1 и QIS 2). Резултати су показали да је према постављеним критеријумима и регулативи за солвентност однос између подобних сопствених средстава и потребног солвентног капитала као и однос подобних сопствених средстава и минималног потребног капитала Друштва, на задовољавајућем нивоу.

Друштво je поставило почетни интерни модел за праћење и оцену ризика, кроз сагледавање различитих сценарија одрживости капитала уз активно праћење промена. Овакав приступ анализи ризика омогућава превентивно деловање заштите капитала у случају да одређени параметри на дефинисаном интервалу поверења не покажу очекиване резултате.

* Успостављена је сарадња са АМ БЕСТ агенцијом за оцену финансијског и кредитног рејтинга. Дана 09.08.2018. oбјављен је рејтинг финансијске снаге: “Б” Изгледи: стабилни и дугорочни кредитни рејтинг: “бб+” Изгледи: стабилни.
* Дана 25.07.2019. обновљен је и побољшан финансијски рејтинг Друштва са „Б“ на “Б+” са стабилним изгледима и дугорочни кредитни рејтинг: са “бб+” на “ббб-” са стабилним изгледима.
* У периоду 2017-2019. године, је остварен просечан комбиновани рацио од 78,23%, што је значајно мањи од постављеног циља од 97%
* Извршено је реструктуирање портфеља Друштва тако да је појединачно учешће једног цедента смањено на 38,12% што је мање од постављеног циља да појединачно учешће једног цедента буде испод 50%.
  1. **Стратегијски избор**
* Перманентна припрема за усклађивање са регулативом Solvency II, као и развијање интерних модела за праћење и оцену ризика;
* Адекватно управљање ризицима којима је Друштво изложено, са циљем да се елиминише негативан утицај или сведе на прихватљив ниво;
* Континуирано унапређење система интерних контрола;
* Континуиран рад на унапређењу ИИС.

Друштво свој потенцијал види у традицији и искуству од преко четири деценије, као и у сопственом препознатљивом бренду.

Такође, Друштво је први и једини ентитет из индустрије осигурања у Србији које je оцењено од стране међународнo признате агенције за кредитни рејтинг. Побољшањем финансијског са В на В+ и кредтиног рејтинга са ВВ+ на ВВВ- Друштво је ушло у зону сигурних партнера.

У складу са процесом приступања Европској унији планирана је фазна имплементација Солвентности II у Србији заснована на нивоу уклађености који је до сада постигнут (Законом о осигурању који је у примени од 2015. године, имплементирани су квалитативни захтеви другог стуба Солвентности II), очекиваном развоју сектора осигурања у Србији и анализи ефеката имплементације Солвентности II на домаће тржиште осигурања.

Потенцијалну претњу за Друштво представља тзв. либерализација домаћег тржишта реосигурања која повећава ризик везан за:

* Нелојалну конкуренцију;
* Ризик већег одлива премије;
* Ризик смањења премије испод нивоа довољног за покриће штета.

Друштво је на основу анализе како глобалног тржишта, тако и домаћег тржишта и макроекономских предвиђања као своје стратегијске изборе и циљеве за период 2021.-2023. поставило:

* Комерцијално уговарање реосигуравајућег покрића са постојећим и потенцијалним партнерима са структуром која обезбеђује комбиновани рацио максимум 97%;
* Преузимање ризика уз равномерну географску дисперзију до коцентрације од 30% на појединачном тржишту изузев Републике Србије и превентивна заштита сопствених капацитета у смислу сопствене нето изложености не веће од еур 500 хиљада;
* Раст портфеља на међународном тржишту не више од 10% у просеку за три године;
* Континуирано обнављање рејтинга са циљем побољшања оцене финансијског и кредитног положаја Друштва „Б+“ на „Б++“*;*
* Инвестициона политика која обезбеђује инвестициони портфељ најмање у висини техничке и гарантне резерве са високим степеном сигурности улагања и одржавања ликвидности уз задовољавајуће приносе;
* Континуирано одржавање и повећавање капитала до висине која задовољава прописане услове за адекватност капитала и нивоа солвентног капиталног захтева (SCR) према захтевима Solvency II.
  1. **Стратегијска имплементација**
     1. Комерцијално уговарање реосигуравајућег покрића са постојећим и потенцијалним партнерима са структуром која обезбеђује комбиновани рацио максимум 97%.

Мере за имплементацију оваквог стратешког опредељења су:

* Контролисано повећање обима реосигуравајућих покрића;
* Оптималан однос између пропорционалних и непропорционалних упошљавања капацитета;
* Континурано праћење рациа трошкова и рациа штета по врстама и типовима реосугавајућих покрића.
  + 1. Преузимање ризика уз равномерну географску дисперзију до коцентрације од 30% на појединачном тржишту изузев Републике Србије и превентивна заштита сопствених капацитета у смислу сопствене нето изложености не веће од еур 500 хиљада.

Остварење овог стратешког циља подразумева континуирано мерење сопственог учешћа на сваком појединачном тржишту изван Републике Србије као и куповину програма за заштиту сопственог капацитета у виду непропорције на бази ризика и катастрофалних догађаја.

* + 1. Раст портфеља на међународном тржишту не више од 10% у просеку за три године

Упошљавање сопствених капацитета уз максимално коришћење доброг финансијског угледа даје могућност Друтву да расте на међународном тржишту. Мере које ће Друштво спроводити у циљу остварења постављеног задатка су константна промоција Друштва, јачање постојећи веза са глобалним и локалним посредницима у реосигурању и константно мерење сопствене изложености.

* + 1. Континуирано обнављање рејтинга са циљем побољшања оцене финансијског и кредитног положаја Друштва „Б+“ на „Б++“.

Друштво је са AM Best Компанијом у 2018. години закључило Уговор о пружању услуга за утврђивање кредитног рејтинга. Сваке године се преиспитује оцена финансијског и кредитног положаја Друштва.

У циљу повећања оцене, Друштво ће:

* Управљати имовином и обавезама на најбољи могућ начин одржавајући текућу ликвидност и обезбеђујући дугорочну солвентност;
* Континуирано пратити и имплементирати препоруке кредитне агенције;
* Континуриано унапређивати систем интерних контрола и управљање ризицима;
* Иновирати пословне процесе;
* Понашати се као друштвено одговорно предузеће.
  + 1. Инвестициона политика која обезбеђује инвестициони портфељ најмање у висини техничке и гарантне резерве са високим степеном сигурности улагања и одржавања ликвидности уз задовољавајуће приносе

Инвестициона политика Друштва је дефинисана у складу са Законом о осигурању, Одлуком НБС и интерним актима.

Стратешки циљеви инвестиционе политике Друштва су:

* Одржавање високог степена ликвидности кроз континуирано праћење рочне и валутне усклађености са обавезама;
* Пажљива политика инвестирања која води рачуна о дугорочним могућностима покрића техничких резерви у складу са прописима и интерним актима Друштва;
* Пажљива политика инвестирања гарантне резерве кроз континуирано праћење односа гарантног капитала и маргине солвентности;
* Континуирано праћење структуре инвестиционог портфолија, финансијског положаја емитената и депозитара и предузимање потребних мера како би се обезбедила сигурност пласмана и дисперзија ризика са циљем да се не угрози њихова реална вредност, а остваре задовољавајући приноси.
  + 1. Континуирано одржавање и повећавање капитала до висине која задовољава прописане услове за адекватност капитала и нивоа солвентног капиталног захтева (SCR) према захтевима Solvency II

Активности које ће Друштво предузимати у остваривању овог циља су:

* Издвајање дела текуће добити за повећање примарног капитала;
* Обезбедити додатни капитал уколико се укаже потреба водећи рачуна о интересима већинског власника.
  + 1. Стратешки циљеви корпоративног управљања

Остала стратешка опредељења наведена у делу 4.3 представљају континуиране акције унапређења пословања. Мере за њихово спровођење дефинишу се годишњим планом за сваку пословну годину.

**ЗАКЉУЧАК:**

Пословна стратегија Друштва за реосигурање Дунав Ре је заснована на објективним, свеообухватним и поузданим анализама постојећег стања као и предвиђањима будућих стања. Будућа стања доносе значајне неизвесности и ризике што карактерише свако корпоративно управљање.

Друштво се у својој стратешкој орјентацији за период 2021-2023. године, определило за стратегију минимизирања слабости ради искоришћавања могућности такозвану mini-max стратегију.

С обзиром да Друштво спроводи обавезну контролу остварења стратешких циљева најмање једном годишње, уколико се укаже потреба Друштво ће извршити промену неадекватних мера и политика.

Председник Извршног одбора Члан Извршног одбора

Пејчић Зорана Катић Веснa

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_